laion/Wikipedia-Exotic huggingface dataset:
Raïs M'Bolhi

Adi Raïs Cobos Adrien Ouahab M'Bolhi (sündinud 25. aprillil 1986 Pariisis) on Prantsusmaal sündinud Alžeeria jalgpallur, kes mängib väravavahina Saudi Araabia kõrgliiga klubis Ettifaq ja Alžeeria jalgpallikoondises. Klubikarjääri jooksul on ta muuhulgas mänginud Bulgaaria kõrgliiga klubides Sofia Slavia ja Sofia CSKA, Venemaa kõrgliiga klubis Samara Krõlja Sovetov, Prantsusmaa klubides Gazélec Ajaccio ja Rennesi Stade, Major League Socceri klubis Philadelphia Union ning Türgi kõrgliiga klubis Antalyaspor. Ettifaqis mängib ta alates 2018. aastast. Alžeeria jalgpallikoondises tegi M'Bolhi debüüdi 28. mail 2010 sõprusmängus Iirimaa vastu. 2019. aastal tuli ta Alžeeria koondisega Aafrika meistriks ning valiti samal turniiril turniiri sümboolsesse koosseisu. Ta on kuulunud Alžeeria koondisse veel kolmedel Aafrika meistrivõistlustel ning 2010. ja 2014. aasta maailmameistrivõistlustel.
Tōkyō metroo

Tōkyō metroo (jaapani keeles 東京メトロ Tōkyō Metoro) on Jaapani pealinna metroo, mis avati 1927. aastal. See koosneb üheksast metrooliinist tähistega G, M (ka Mb), H, T, C, Y, Z, N ja F. Liinidel, mille kogupikkus on 195,1 kilomeetrit, on kokku 180 jaama. Lääne-Tōkyō metroo Ōsaka metroo  Tōkyō metroo – pildid, videod ja helifailid Wikimedia Commonsis
Diana Ingerainen

Diana Ingerainen (sündinud 25. aprillil 1971 Viljandis) on eesti arst. Ta lõpetas 1989. aastal Viljandi 1. Keskkooli ja 1996. aastal Tartu Ülikooli arstiteaduskonna. Ta töötab Järveotsa Perearstikeskuses perearstina. Aastatel 2011–2017 oli ta Eesti Perearstide Seltsi juhatuse esimees. Ta kandideeris Isamaa ja Res Publica Liidu nimekirjas 2015. aasta Riigikogu valimistel. Juunist 2020 on ta erakonna Eesti 200 liige. Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 933 häält ning ei osutunud valituks. Diana Ingerainen: ravijärjekorras ootab palju neid inimesi, kes eriarsti abi ei vajagi, Delfi, 21. juuli 2017 Vaktsineerimissoovitus üksi ei veena, Õhtuleht, 21. mai 2017 Ta on abielus ja kahe poja ema. Perearstide seltsi juhiks sai Diana Ingerainen, Postimees, 30. september 2011 [1] Diana Ingerainen: arst pole rõõmude keelaja Postimees 9. oktoober 2016
Budapesti metroo

Budapesti metroo (ungari keeles Budapesti metró) on Ungari pealinna metroo, mis avati 1896. aastal. See on Mandri-Euroopa vanim metroosüsteem. See koosneb neljast metrooliinist tähistega M1, M2, M3 ja M4. Liinidel, mille kogupikkus on 39,4 kilomeetrit, on kokku 52 jaama. Budapesti lähiliini raudteed  Budapesti metroo – pildid, videod ja helifailid Wikimedia Commonsis
M1 (Budapesti metrooliin)

M1 (ungari keeles ametlikult Millenniumi Földalatti Vasút, kõnekeeles Kisföldalatti) on Ungari pealinna Budapesti vanim metrooliin, mida ehitati kaevates-ja-kattes aastatel 1894–1896. See kulgeb suures ulatuses Andrássy puiestee all Vörösmarty väljakult linnaparki Városliget. Vaid Deák Ferenci väljaku all asub jaam, kus see kohtub teiste Budapesti metroo liinidega M2 ja M3. Tegu on maailma vanuselt kolmanda metrooliiniga, ainult Londoni ja Chicago esmased metrooliinid on vanemad. Vörösmarty tér Deák Ferenc tér Bajcsy–Zsilinszky út Opera Oktogon Vörösmarty utca Kodály körönd Bajza utca Hősök tere Széchenyi fürdő Mexikói út M2 (Budapesti metrooliin) M3 (Budapesti metrooliin) M4 (Budapesti metrooliin)
Admiral (Nõukogude Liit)

Admiral (vene keeles адмирал) oli aastatel 1940−1991 Nõukogude Liidu mereväes kehtinud sõjaväeline auaste. Nõukogude Liidu mereväes oli admirali auastme eelkäijaks 2. järgu laevastikuflagman, mis kehtis aastatel 1935−1940. Admirali auaste kehtestati Nõukogude Liidu Ülemnõukogu Presiidiumi määrusega 7. mail 1940. Sellest kõrgem oli aastatel 1940−1955 ja 1962−1991 laevastikuadmiral, aastatel 1955−1962 Nõukogude Liidu laevastikuadmiral; sellest madalam oli viitseadmiral. Maaväes vastas admiralile kindralpolkovnik. Aastatel 1940−1991 anti auaste 78 Nõukogude Liidu mereväelasele, kellest üheksa ülendati hiljem laevastikuadmiraliks, üks Venemaa Föderatsiooni laevastikuadmiraliks ja kolm Nõukogude Liidu laevastikuadmiraliks. Laevainseneridele anti aastatel 1940−1971 insener-admirali ja 1971−1984 admiral-inseneri auastet. 2. järgu laevastikuflagman Admiral Insener-admiral Nõukogude Liidu admiralid saidil elita.army.ru
Ferenc Deák

Ferenc Deák (ungari keeles Kehidai Deák Ferenc, horvaadi keeles Franjo Deák; 17. oktoober 1803 Söjtör – 28. jaanuar 1876 Budapest) oli Ungari kuningriigi tunnustatud riigimees ja justiitsminister.  Ferenc Deák – pildid, videod ja helifailid Wikimedia Commonsis
Iraagi konflikt (2003–)

Iraagi konflikt on pikka aega väldanud sõjaline konflikt, mis algas 2003. aastal, kui Ameerika Ühendriikide juhitud koalitsioon tungis Iraaki ja kukutas Saddam Husseini valitsuse. Konflikt jätkus okupatsioonijõudude ja uue valitsuse vastase ülestõusuna. Ameerika Ühendriigid taganesid Iraagist 2011. aastal, kuid sekkusid uuesti 2014. aastal uue koalitsiooni eesotsas. Selle etapi põhifaas lõppes Iraagi ja Levandi Islamiriigi (ISIL) alade kaotusega 2017. aastal, kuid kestab endiselt madalatasemelise ülestõusuna. "'The militias are not allowing us back': Sunnis languish in camps, years after recapture of Mosul". the Guardian (inglise). 24. oktoober 2020. Vaadatud 4. jaanuar 2021. Crawford, Neta (november 2018). "Human Cost of the Post-9/11 Wars: Lethality and the Need for Transparency" (PDF). Brown University Costs of War Project. Vaadatud 24. jaanuar 2020. "Iraq conflict has killed a million Iraqis: survey". Reuters (inglise). 30. jaanuar 2008. Vaadatud 4. juuli 2020. Combined estimated death tolls of each conflict since 2003 "Iraq War". Encyclopædia Britannica. Originaali arhiivikoopia seisuga 16. oktoober 2012. Vaadatud 27. oktoober 2012. Gordon, Michael; Trainor, Bernard (1. märts 1995). The Generals' War: The Inside Story of the Conflict in the Gulf. New York: Little Brown & Co.
Juta Eskel

Juta Eskel (sünninimi Parm, alates 31. märtsist 1939 Mullari; 18. september 1927 Tallinn – 20. mai 2017 Tallinn) oli eesti skulptor. Eskel õppis Tallinna Riiklikus Tarbekunstiinstituudis (TRTKI), kuid poliitilistel põhjustel lõputunnistust ei saanud. Ta töötas kogu elu vabakutselise kunstnikuna ja oli Eesti Kunstnike Liidu liige. Juta Eskeli looming on šamotist dekoratiivskulptuur „Kolhoosineiu“ (1964, asub pärast restaureerimist Lembitu pargis), Miina Härma täisfiguur Tartus (1984) omanimelise gümnaasiumi ees ja tütarlastegümnaasiumi rajaja Elfriede Lenderi mälestustahvel Kesklinna Vene Gümnaasiumis. Tuntud ka Juta Eskeli eesti-soome kultuurisilda toetavad monumentaalskulptuurid Soomes. Juta Eskel kasutas laste ja tantsijate figuuride loomiseks sageli šamotti ning 1960. aastatel moodi tulnud stiliseeritud plastikat. Juta Eskeli vabaloomingu paremik asub tänapäeval peamiselt Eesti Kunstimuuseumis ja Tartu Kunstimuuseumis ning pereliikmete kodudes. "Piia" (kips, 1958) "Lapsed" (keraamika, 1959) "Ema" (šamott, 1963) "Kolhoosineiu" ehk "Tütarlaps kausiga" (šamott, 1964) Lydia Koidula bareljeef (pronks 1972) Koidula kivil Loppi järve ääres Soomes Maria Purpuri mälestusmärk (1999) Kotkas Juta Eskeli isa oli sõjaväelane ja riigiametnik Raiu Mullari, vend matemaatik Rünno Mullari. Ta oli abielus skulptor Albert Eskeliga. Juta ja Albert Eskeli mälestusnäituse „Koos läbi muutuva skulptuuri“ Eduard Vilde muuseumi Kastellaanimaja galeriis, 2018 pressiteade Tiina Oselin. Eesti skulptorid ja nende looming 50. aastate II poolel ja 60. aastate I poolel. Magistritöö (PDF) Intervjuu Tallinna 32. Keskkooli kodulehel
Trakai vald

Trakai vald (leedu keeles Trakų seniūnija) on 2. järgu haldusüksus (vald) Leedus Trakai rajooni territooriumil. Valla pindala on 141 km². 2011. aasta seisuga elas seal 8299 inimest. Valla keskus on Trakai linn, kus aastal 2011 oli 4933 elanikku. Vallavanem on Vilma Puišienė. Lisaks küladele on vallas ka mitmed huutorid Trakų rajono savivaldybė, vaadatud 12.03.2021. 2011 m. surašymas. Lietuvos statistikos departamentas, vaadatud 8.03.2021.
Thomas Delaney

Thomas Joseph Delaney (sündinud 3. septembril 1991 Frederiksbergis) on Taani jalgpallur, kes mängib kaitsva poolkaitsjana Taani kõrgliigaklubis København ja Taani jalgpallikoondises. Ta alustas klubikarjääri Taani klubis FC København, mille põhimeeskonnas debüteeris ta Taani kõrgliigas hooajal 2009–10. Københavniga tuli ta viis korda Taani meistriks. Aastatel 2015 ja 2016 valiti ta Københavni aasta mängijaks. 2017. aasta jaanuaris liitus ta Saksamaa kõrgliigaklubiga Bremeni Werder. Esimese värava Saksamaa kõrgliigas lõi ta 18. veebruaril 2017 mängus Mainzi vastu. 2018. aasta juunis sõlmis ta nelja-aastase lepingu Saksamaa kõrgliigaklubiga Dortmundi Borussia. 2021. aasta augustis siirdus ta Hispaania kõrgliigaklubisse Sevilla, kellega sõlmis nelja-aastase lepingu. Hooaja 2022/23 teises pooles oli ta laenul Saksamaa kõrgliigaklubis TSG Hoffenheim ja hooajal 2023/24 Belgia kõrgliigaklubis Anderlecht. 2024. aasta juulis naasis ta Københavni. Taani jalgpallikoondises tegi Delaney debüüdi 15. oktoobril 2013 MM-i valikmängus Malta vastu. Koondisekarjääri esimese värava lõi ta 1. septembril 2017 MM-i valikmängus Poola vastu. Ta kuulus Taani koondisse 2018. ja 2022. aasta maailmameistrivõistlustel ning 2021. ja 2024. aasta Euroopa meistrivõistlustel. København Taani Superligaen: 2009–10, 2010–11, 2012–13, 2015–16, 2016–17 Taani karikas: 2011–12, 2014–15, 2015–16, 2016–17 Dortmundi Borussia DFB-Pokal: 2020–21 DFL-Supercup: 2019 "El Sevilla cierra a Delaney por 7 millones de euros". diariodesevilla.es. 24.8.2021. Vaadatud 8.5.2022 "Thomas Delaney returns to Copenhagen". FCK.DK. 20. juuli 2024.
Paluknysi vald

Paluknysi vald (leedu keeles Paluknio seniūnija) on 2. järgu haldusüksus (vald) Leedus Trakai rajooni territooriumil. Valla pindala on 140 km². 2011. aasta seisuga elas seal 1213 inimest. Valla keskus on Paluknysi küla. Vallavanem on Jolanta Gardžiulienė. Trakų rajono savivaldybė, vaadatud 12.03.2021. 2011 m. surašymas. Lietuvos statistikos departamentas, vaadatud 12.03.2021.
Uususund

Uususund ehk uususuline liikumine on lähiminevikus tekkinud religioosne (liikumise enda esindajate või väljasseisjate poolt religioosseks peetav) liikumine, mis ei ole osa ühestki juba olevasolevast uskkonnast ega traditsioonilisest organiseeritud religioonist. Hiljutist päritolu käsitlevad eri autorid erinevalt - traditsioonilise ja uue usundi ajapiiri on asetatud 17. sajandist Teise maailmasõjani. Mõned tänapäeval traditsiooniliseks peetavad usundid olid tekkimise ajal olemuselt uususulised liikumised. Sotsioloogid ja psühholoogid on tavaliselt uususuliste liikumistega seotud nähtusi uurinud ka selliste gruppide puhul, mis ise ei pea ennast religioosseks, samuti mõnede uuemate kristluse harude puhul. Sekt Kultus
Przytyk

Przytyk on linn Poolas Masoovia vojevoodkonnas Radomi maakonnas, Przytyki valla halduskeskus. Przytyk asub Radomi kesklinnast ligi 18 km lääneloodes. Przytyk sai linnaõigused enne 1488. aastat, kuid kaotas need 1869. aastal. Przytyk sai linnaõigused tagasi 1. jaanuaril 2024. https://bdl.stat.gov.pl/api/v1/data/localities/by-unit/071422725092-0634348?var-id=1639616&format=jsonapi, vaadatud 5.10.2022. Robert Krzysztofik. Lokacje miejskie na obszarze Polski : dokumentacja geograficzno-historyczna. Katowice 2007, Lk. 62–63. Michał Dobrołowicz, Paweł Kmiecik:34 nowe miasta w Polsce od 1 stycznia. Sprawdź listę RMF, 31. detsember 2023. Vaadatud 1. jaanuaril 2024
Wrzeszczów

Wrzeszczów on küla Poolas Masoovia vojevoodkonnas Radomi maakonnas, Przytyki vallas. Wrzeszczów asub Przytykist umbes 7 km loodes ja Radomi kesklinnast ligikaudu 25 km lääneloodes. https://bdl.stat.gov.pl/api/v1/data/localities/by-unit/071422725092-0634578?var-id=1639616&format=jsonapi, vaadatud 5.10.2022.
Mełgiew

Mełgiew on küla Poolas Lublini vojevoodkonnas Świdniki maakonnas, Mełgiewi valla halduskeskus. Mełgiew asub Świdnikist umbes 6 km ja Lublini kesklinnast ligikaudu 15,5 km idas.
Fajsławice

Fajsławice on küla Poolas Lublini vojevoodkonnas Krasnystawi maakonnas, Fajsławice valla halduskeskus. Fajsławice asub Krasnystawist umbes 19 km loodes ja Lublini kesklinnast ligikaudu 32 km kagus. Küla on esmamainitud 1409. aastal. Jaanuariülestõusu ajal toimus 24. augustil 1863 küla lähedal Fajsławice lahing, milles ülestõusnud Vene vägedelt lüüa said. https://bdl.stat.gov.pl/api/v1/data/localities/by-unit/060611006022-0380391?var-id=1639616&format=jsonapi, vaadatud 4.10.2022. Gmina Fajsławice Lokalną Organizację Turystyczną "Krasnystaw – Wrota Roztocza" Bitwa pod Fajsławicami (24 sierpnia 1863) Twoja Historia
Deák Ferenci väljak

Deák Ferenci väljak (ungari keeles Deák Ferenc tér) asub Budapesti idapoolse osa Pesti südalinnas. Väljak on nimetatud Ferenc Deáki järgi. See kannab keskse transpordisõlmi rolli. Seal ristuvad Károly körút, Bajcsy-Zsilinszky út, Király utca, Deák Ferenc utca ja Harmincad utca. Väljaku aluses jaamas koonduvad kolm Budapesti metroo liini: M1, M2 ja M3. Platsilt algavad ka trammiliinid 47 ja 49, samuti mitmed bussiliinid. Väljak on noortele populaarne kogunemiskoht. Deák Ferenci väljaku metroojaam  Deák Ferenci väljak – pildid, videod ja helifailid Wikimedia Commonsis
Ankeri palee

Ankeri palee (ungari keeles Anker-palota) on hoone Terézvárosi ringkonnas Budapestis. Selle projekteeris 1908. aastal Viini kindlustusettevõttele arhitekt Ignác Alpár. Deák Ferenci väljaku silmapaistvaim ehitis valmis 1910. aastal eklektilises stiilis. Geza Hofi Léopold Szondi  Ankeri palee – pildid, videod ja helifailid Wikimedia Commonsis
Rahvusvaheline Kabeföderatsioon

Rahvusvaheline Kabeföderatsioon (lühendatult FIJD) oli Ülemaailmse Kabeföderatsiooni (lühend FMJD) esialgne nimi Rahvusvaheline Kabeföderatsioon (IDF) on 2012. aastal asutatud organisatsioon, mis tegeleb vene kabe arendamisega.
Senieji Trakai vald

Senieji Trakai vald (leedu keeles Senųjų Trakų seniūnija) on 2. järgu haldusüksus (vald) Leedus Trakai rajooni territooriumil. Valla pindala on 98 km². 2011. aasta seisuga elas seal 2768 inimest. Valla keskus on Senieji Trakai küla. Vallavanem on Ana Ingelevič. Trakų rajono savivaldybė, vaadatud 13.03.2021. 2011 m. surašymas. Lietuvos statistikos departamentas, vaadatud 13.03.2021.
Prawiedniki

Prawiedniki on küla Poolas Lublini vojevoodkonnas Lublini maakonnas Głuski vallas. Prawiedniki asub Lublini kesklinnast umbes 13 km lõunas. Küla on esmamainitud 1414. aastal. Prawiedniki Gmina Głusk
Mętów

Mętów on küla Poolas Lublini vojevoodkonnas Lublini maakonnas Głuski vallas. Mętów asub Lublini kesklinnast umbes 10 km lõunas. Küla on esmamainitud 1398. aastal. Mętów Gmina Głusk
Lentvarise vald

Lentvarise vald (leedu keeles Lentvario seniūnija) on 2. järgu haldusüksus (vald) Leedus Trakai rajooni territooriumil. Valla pindala on 49 km². 2011. aasta seisuga elas seal 13 356 inimest. Valla keskus on Lentvarise linn, kus aastal 2011 oli 11105 elanikku. Vallavanem on Vytas Rukšėnas. Valla elanikest oli aastal 2001 leedulasi 41,7 %, poolakaid 24,2 %, venelasi 15 % ja valgevenelasi 5,5 %. Trakų rajono savivaldybė, vaadatud 13.03.2021. 2011 m. surašymas. Lietuvos statistikos departamentas, vaadatud 13.03.2021.
Suur turuhall (Budapest)

Suur turuhall (ungari keeles Nagyvásárcsarnok) on Ungari pealinna Budapesti suurim ja vanim siseturg. Nõnda suure turuhalli ehitamise idee tekkis Budapesti esimesel linnapeal Károly Kamermayeril, see oli tema suurim investeering. Aasta pärast pensionile jäämist osales ta avatseremoonial 15. veebruaril 1897. See asub Pesti osas kuulsa jalakäijate ostutänava Váci utca lõpus ja Vabadussilla lähedal Fővámi väljakul.  Nagyvásárcsarnok – pildid, videod ja helifailid Wikimedia Commonsis
Kozubszczyzna

Kozubszczyzna on asula (kolonia) Poolas Lublini vojevoodkonnas Lublini maakonnas, Konopnica valla halduskeskus. Kozubszczyzna asub Lublini kesklinnast umbes 9 km läänes. https://bdl.stat.gov.pl/api/v1/data/localities/by-unit/060611109082-0383432?var-id=1639616&format=jsonapi, vaadatud 4.10.2022.
Erakorraline ja täievoliline suursaadik (teenistusaste)

Erakorraline ja täievoliline suursaadik (inglise keeles ambassador extraordinary and plenipotentiary) on mitmes riigis diplomaatiline teenistusaste. Diplomaatilise teenistusastmena kasutatakse seda mõistet näiteks Armeenias, Kasahstanis, Ukrainas, Usbekistanis, Valgevenes ja Venemaal, varem ka Nõukogude Liidus. Kui neis riikides määratakse diplomaat erakorraliseks ja täievoliliseks suursaadikuks mõnda välisriiki, ei anna see suursaadikule automaatselt samanimelist teenistusastet. Nii näiteks Venemaa president Vladimir Putin määras oma seadlusega 2015. aastal Venemaa Föderatsiooni erakorraliseks ja täievoliliseks suursaadikuks Eesti Vabariigis Aleksandr Petrovi, kuid alles viis aastat hiljem andis talle erakorralise ja täievolilise suursaadiku teenistusastme.  Pikemalt artiklis Erakorraline ja täievoliline suursaadik (NSV Liit ja Venemaa). Erakorralise ja täievolilise suursaadiku teenistusaste Nõukogude Liidus seati sisse 28. mail 1943. See teenistusaste anti 14. juunil 1943 korraga 15 diplomaadile, sealhulgas välisminister Vjatšeslav Molotovile. Teenekamaid erakorralisi ja täievolilisi suursaadikuid Nõukogude Liidus oli Anatoli Dobrõnin, kauaaegne NSV Liidu suursaadik Ameerika Ühendriikides (1962–1986). Ainsa eestlasena on kõrgeima teenistusastme saanud Vaino Väljas (oli aastatel 1980–1988 suursaadik Ladina-Ameerika maades).  Pikemalt artiklis Erakorraline ja täievoliline suursaadik (Armeenia). Erakorralise ja täievolilise suursaadiku teenistusaste Armeenia Vabariigis seati sisse 1992. aastal.  Pikemalt artiklis Erakorraline ja täievoliline suursaadik (Ukraina). Erakorralise ja täievolilise suursaadiku teenistusaste Ukrainas seati sisse 1992. aastal president Leonid Kravtšuki ametiajal. Esimesena sai selle teenistusastme veebruaris 1992 välisminister Anatoli Zlenko. Erakorraline ja täievoliline suursaadik doc Указ Президента Российской Федерации. publication.pravo.gov.ru Указ Президента Российской Федерации "О присвоении дипломатических рангов". publication.pravo.gov.ru
Dwight Schultz

William Dwight Schultz (sündinud 24. novembril 1947 Baltimore'is) on Ameerika Ühendriikide näitleja. Tema kuulsaim roll on H. M. Murdock sarjast "A-Rühm". Ta on mänginud ka Reginald Barclayd ulmesarjades "Star Trek: Uus põlvkond" ja "Star Trek: Voyager" ning filmis "Star Trek: Esimene kontakt". Ta on abielus seriaalinäitleja Wendy Fultoniga, kellega tal on üks tütar.
Obsza

Obsza on küla Poolas Lublini vojevoodkonnas Biłgoraj maakonnas, Obsza valla halduskeskus. Obsza asub Biłgorajst umbes 30 km lõunakagus. Obsza asub merepinnast circa 225 meetri kõrgusel. Obsza GeoNames
Diviisikomissar

Diviisikomissar (vene keeles дивизионный комиссар) oli Punaarmees ja NSV Liidu Sõjalaevastikus aastatel 1935–1942 kehtinud spetsiaalne sõjaväeline auaste poliitilisele juhtivkoosseisule. Punaarmee maa- ja lennuväes aastatel 1935–1940 vastas diviisikomissarile diviisikomandöri auaste. Sõjalaevastikus vastas diviisikomissarile 2. järgu flagmani auaste. Diviisikomissarist kõrgem auaste oli korpusekomissari ja madalam brigaadikomissari auaste. 1940. aasta mais kehtestati sõjaväe kõrgemale juhtivale koosseisule kindralite ja admiralide auastmed, kuid poliittöötajate seni kehtinud auastmed jäid muutmata. 9. oktoobril 1942 NSV Liidu Riikliku Kaitsekomitee määrusega poliittöötajate auastmed kaotati ja asendati üldväeliste auastmetega. Daniel Plau, Virumaalt pärit Punaarmee poliittöötaja, diviisikomissar (1935). Represseeriti ja hukati 1938. aastal, rehabiliteeriti 1956. aastal. ENE andmeil anti talle 1956. aastal postuumselt kindralmajori auaste.
Zamch

Zamch on küla Poolas Lublini vojevoodkonnas Biłgoraj maakonnas Obsza vallas. Zamch asub Biłgorajst ligi 33 km kagus. Zamch asub merepinnast circa 203 meetri kõrgusel. https://bdl.stat.gov.pl/api/v1/data/localities/by-unit/060611002102-0896172?var-id=1639616&format=jsonapi, vaadatud 4.10.2022. Zamch GeoNames
Patrol 18 WP-klassi patrullkaater

Patrol 18 WP-klassi (Navy 18 WP-klassi) kaater (sõjanduslikult käsitletav lihtsustatult ka, kui Roland-klass) on Eestis Baltic Workboatsis valmistatud patrullkaater, mis on rakendatav väekaitse ehk julgestuse eesmärgil. Kaatrid hangiti mereväele eelkõige Eestit külastavate liitlaste sõjalaevade väekaitse (lähikaitse, lähijulgestus) tagamiseks merel ja sadamates. Lisaks plaaniti neid kasutada tundmatute laevade tuvastamiseks, üksuste juhtimisel merel jne. Kaatrite aluseks sai tegelikult mudel, mille tellis ka Omaani politsei sadamakaitse otstarbeks. Kaks kaatrit veesati Nasval 10. detsembril 2020. Need läksid maksma 3,9 miljonit eurot. Teisel Mail 2024 andis Eesti Merevägi üle Rolandi ja Risto Ukraina Mereväele. Projekti aluseks on sarnased tsiviil-patrullteenistuseks mõeldud kaatrid. Kaatril on patenteerinud Wave-Piercing vööri lahendus, mis võimaldab kütuse säästu, paremat kiirendust, paremat manööverdusvõimet, väiksemat lainemüra ja ka pisut suuremat lõppkiirust. Üsna väike süvis võimaldab opereerida ka madalamates ranniku faarvaatrites ja siseneda väikesadamatesse. Samas on säilinud merekindlus. Kaatri kere all on sõukruvidest pisut sügavamale ulatuv kiil, mis parandab stabiilsust, vähendab triivi ja kaitseb natuke sõukruvisid madalikule sattumise korral. Kaatri pearelv on 12,7 mm kaugjuhitav stabiliseeritud raskekuulipilduja vööritekil. Ahtris on kumbaski pardas 7,62 mm kergekuulipilduja[küsitav]. Lisaks on näiteks võimalik võtta pardale käsitsi heidetavaid süvaveelaenguid allvee-diverssiooni tõrjeks. CB90 klassi lahingukaater Raptor-klassi dessantkaater Gratšonok-klassi patrullkaater RKIK Baltic Workboats https://mil.ee/uudised/saaremaal-ristiti-tana-uhiuued-merevae-vaekaitsekaatrid/ "Two Estonian boats named Irpin and Reni join Ukrainian Navy – photos". Ukrainska Pravda (inglise). Vaadatud 2. mail 2024.
Boduszyn

Boduszyn on küla Poolas Lublini vojevoodkonnas Lublini maakonnas Niemce vallas. Boduszyn asub Lublini kesklinnast umbes 10,5 km põhjakirdes.
Digitaalkunst

Digitaalkunst on kunstiteos või -praktika, mis kasutab digitaalset tehnoloogiat loome- või esitlusprotsessi osana. Alates 1960. aastatest on protsessi kirjeldamiseks kasutatud erinevaid nimetusi, sealhulgas arvutikunst ja multimeediakunst. Digitaalne kunst kuulub iseenesest uue meedia kunsti katusmõiste alla.
Dys

Dys on küla Poolas Lublini vojevoodkonnas Lublini maakonnas Niemce vallas. Dys asub Lublini kesklinnast umbes 8 km põhjas.
Onuškis

Onuškis on alev Leedus Trakai rajoonis, Onuškise valla halduskeskus. Onuškises on aastal 1829 valminud katoliku kirik, gümnaasium, haigla, kultuurimaja, postkontor ja raamatukogu. Seal tegutseb metsamajand. Alev asub merepinnast 147 meetri kõrgusel 38,8 ha suuruse Dumblise järve ja 29,5 ha suuruse Onuškise järve kaldal. Sealsesse kirikusse on maetud Leedu iseseisvusdeklaratsioonile alla kirjutanud Donatas Malinauskas. Aastal 1889 sündis Onuškise üks Bundi liikmeid Hirsh Lekert. Ristisõdijate kroonikates on teateid paigast nimega Ywanendorf ja Hannusdorf. Sealsed asulad on kuulund Ivanile või Hanusele. Viimane on tuletis nimest Jonas. Hiljem mugandus Hanuse nimi leedulastel Onuseks ja sellest tuleneb ka alevi nimi. Aastal 1505 rajati Onuškisesse esimene kirik. Aastal 1511 on esimest korda mainitud Onuškise mõisa. Aastal 1524 andis Zygmunt I asulale alevi staatuse, õiguse kõrtsile ja turuplatsile. Aastal 1564 lisandus õigus pidada laatasid. Tsaariajal oli alevi venekeelne nimekuju Ганушишки. XIX sajandi alguses põles sealne vana kirik maha ja kohalik mõisnik K. Šetkevičius ehitas selle asemele aastail 1823-1829 uue kivist kirikuhoone. XIX sajandi keskpaiku olid alevis viinaköök, saekaater ja algkool. Jaanuariülestõusu järel konfiskeerisid tsaarivõimud sealse mõisa ja andsid selle krahv Olsufjevile. XIX sajandil moodustasid juudid sealsest elanikkonnast enamiku, esimese maailmasõja eel elas seal ligi 90 juudi peret. Kahe maailmasõja vahelisel perioodil kandis alev nime Oniškis, ühtlasi oli sealne juudi elanikkond kahanenud 50 pereni. 30. septembril 1941 hukkasid leedu kollaboratsionistid alevis elanud juudid. Onuškis Tänavavaade Onuškise kirik 2011 m. surašymas Ганушишки. Географическо-статистический словарь Российской империи, T. 1 (Аа — Гямъ-маликъ). СПб, 1862, 613 lk. Anishok YadVashem.org Alev portaalis vietoves.Lt